Ош мамлекеттик университетинин кыргыз филологиясы жана журналистика факультетинин ФАКТ кафедрасынын башчысы, п.и.к., доцент З.Ж.Каразаковага

2023-2024-окуу жылынын 1-жарымында аткарылган окуу-усулдук иштер боюнча

Окуу-усулдук иштер боюнча жооптуу ф.и.к.,доцент Н.О.Караевадан

**О Т Ч Ё Т**

2023-2024-окуу жылынын сентябрь айында түзүлүп бекитилген усулдук иш-пландагы 1-жарым жылдык үчүн пландаштырылган иштер толугу менен аткарылды. Кафедрада эмгектенген окутуучулар 2023-24-окуу жылынын 1-жарымында окуу-усулдук багытта бир топ иштерди аткарышып, ийгиликтерди жараткан окутуучулар да арбын болду. 2024-жылдын 31-январына карата кафедранын окутуучулар жамаатынын отчетторуна жана билдирүүлөрүнө таянуу менен төмөнкүлөрдү билдирем.

Окутуучулар окуткан тайпаларында кеп ишмердүлүгүнүн түрлөрү боюнча диагностикалыык мониторинг өткөрүшүп, жыйынтыктарын, пайыздык көрсөткүчтөрүн белгилешип, студенттердин ишин жана мониторинг жыйынтыгын кафедрага тапшырышты, курстун аягындагы билим сапаттарынын көрсөткүчтөрүн салыштырышып, пайыздык өсүүлөрдү белгилешти

Кафедранын окутуучулары Мамлекеттик тилдин 34 жылдыгына арналган бир айлыктын алкагында"КЫРГЫЗ РЕСПУБЛИКАСЫНЫН МАМЛЕКЕТТИК ТИЛИ ЖӨНҮНДӨ" Кыргыз Республикасынын Конституциялык Мыйзамы боюнча өзгөртүүлөр киргизилгендигине карата жана ошондой эле университетте 2023-жылдын 11-октябрында уюштурулган “Кыргыз тилин окутуунун заманбап технологиялары”аталышындагы кереге кеңешке катышты. Улук окутуучу Мамадиева Г.“Жазуу кебин өнүктүрүүчү көнүгүүлөр жана аларды даярдоо”, улук окутуучу Осмонова А.”Угуп түшүнүүнүн ыкмалары”темасында баяндама жасашты. Баяндамалар мыкты бааланып, ректордун Ыраазычылык барагы ыйгарылды.

Деңгээлдик негизде окутуу боюнча план-иштелмелер жазылып, ачык сабактар өтүлдү. Өз ара сабактарга катышуу жүргүзүлүп, окутуучулар тажрыйба алмашышты.

Октябрь айында окутуучулар Н.Дамилова “Мода жана стиль.Цитата,” Э.Баатырбекова “Келишим. Келишим жазуунун ченемдери”, ноябрь айында окутуучу Т.Аширова “Протокол” деген темадагы практикалык сабактардын план-иштелмелерин жазышып, талкууга коюшту. Тилди деңгээлдик-тутумдук окутууга багытталып жазылган план-иштелменин негизинде ачык сабак өтүп беришти.

Окутуучуларга окуу-усулдук жактан багыт берүү максатында алардын сабактарына катышуу, көзөмөлдөө, усулдук жактан жардам берүү иши кафедра башчысы менен биргеликте жүргүзүлдү. Университетте, факультеттердеги өткөрүлгөн ар түрдүү деңгээлдеги семинарларга, конференцияларга катышуу жыл башында пландаштырылып, тутумдук деңгээлдик окутуу, тест түзүү ж.б. азыркы учурда актуалдуу болуп жаткан маселелерге байланыштуу семинар, курстарга окутуучуларыбыз үзгүлтүксүз катышып келишти.

Мындан сырткары окутуучулар ар түрдүү билим берүү комплекстери, борборлору жана ОшМУнун билимин өркүндөтүү институту ж.б. тарабынан уюштурулган бир нече семинарларга катышып, сертификат алышты. Квалификациясын жогорулатуу, өз билимин өркүндөтүү максатында уюштурулган ар кандай семинар, курстарга, тренингдерге кафедранын окутуучулары активдүү катышышты жана сертификаттарга ээ болушту.

Ошондой эле, кафедранын окутуучулары учурда актуалдуу болуп жаткан, заман талабына ылайык, турмушта колдонуу зарылчылыгы жогору болуп турган темаларда республикалык, университеттик деңгээлде семинарларга катышуу, баяндама жасоо, семинар өтүү сыяктуу ийгиликтерди жаратышканы кубанарлык көрүнүш болду. “Кыргыз Республикасында тил боюнча деңгээлдештирилген тест системасын өркүндөтүү аталышындагы” “Кыргызтест” мамлекеттик мекемесинин 5 жылдыгына арналган эл аралык конференцияда улук окутуучу Мамадиева Г.”Студенттердин жазуу ишмердүүлүгүн өнүктүрүү үчүн колдонулуучу айрым ыкмалар” , окутуучу Закирова Б.“В2 деңгээлинде сүйлөө ишмердүүлүгүн өнүктүрүү”, улук окутуучу А.Осмонова “Угуп түшүнүүнү өстүрүүнүн ыкмалары “ деген темаларда доклад жасашты. конференциянын катышуучулары тарабынан жакшы пикирлер айтылып, кыргыз тилин алдынкы усул, ыктарды колдонуу менен денгээлдик талаптарга ылайык окутууда кафедранын окутуучуларынын үлкөн иштерди жасап жаткандыгы өзгөчө белгиленүү менен оң баалар берилди.

Ага улай Бишкек шаарында Кыргыз билим берүү академиясы тарабынан уюштурулган кыргыз тилин окутуунун методикасы жаатында алдыңкы тажрыйбаларды актуалдаштыруу боюнча “Мамлекеттик тилди окутууда алдыңкы тажрыйбалар” аталышындагы тегерек столдо “Студенттердин жазуу ишмердүүлүгүн өнүктүрүү үчүн колдонулуучу айрым ыкмалар” деген темада улук окутуучу Мамадиева баяндама жасады.

Өз билимин өркүндөтүүгө, квалификациясын жогорулатууга, коомдук-турмуштук мамилелерди жакшыртууга ж.б. багытталган семинар-тренингден өткөн окутуучулар кафедранын мүчөлөрүнө алган билим-көндүмдөрүн, тажрыйбаларын бөлүшүп келишти. Алсак, А.Осмонова“Сабакта угуу ишмердүүлүгүн өстүрүүнүн айрым ыкмалары“ , Т.Аширова, Э.Баатырбекова “ Студенттердин угуу ишмердүүлүгүн өнүктүрүүчү тапшырмалар”, Ж.Айтибаева, "Окшоштуктар менен иштөөнүн айрым ыкмалары", Б.Закирова " Окшоштуктар менен иштөөнүн кадамдары", Д.Жумабаева " Окуу процессин долбоорлоодо STEM мамилесин колдонуу" аталыштагы кезектеги усулдук семинарларды өтүштү. Семинарга башка факультеттерден да окутуучулар келди. Алар менен пикир алышып, тажрыйба алмашканга мыкты мүмкүнчүлүк жаралды. Билгенин бөлүшүп, маалыматка бай кызыктуу семинарлар болду.

Ошондой эле кафедранын окутуучулары кафедралык деңгээлде гана эмес, университеттик, аймактык деңгээлдерде семинарларды өтүп берүү, алдыңкы тажрыйбаларды жайылтуу, тажрыйба алмашуу салтка айлана баштады. Бул өңүттөгү бир топ иштерди санап өтсөк болот. Мисалы,

ОшМУнун аспиранттарына “Кыргызтестке” даярдоо курстары (жазуу, сүйлөө, угуу, окуу ишмердүүлүктөрүн өнүктүрүү боюнча)

Ош жылуулук тармактарынын кызматкерлерин“Кыргызтестке” даярдоо курстары

Кара-Суу районунун айыл башчыларын “Кыргызтестке” даярдоо курстары ж.б.

Ош шаардык оорулардын алдын алуу жана мамлекеттик санитардык-эпидемиологиялык көзөмөлдөө борборуна 10 саат көлөмүндө “Иш кагаздарынын типтүү нускамада жүргүзүү”, “Сабаттуулук сабактары” деген темаларда сабак өтүлдү (Г.Мамадиева, Ж.Максутова);

Ошондой эле кафедрадагы окутуучулар саат жүктөмдөрүн аткарып, окуу жараяны менен гана чектелбестен, өз милдеттерин жоопкерчиликтүү аткаруу менен бирге университеттик, шаардык, аймактык окуу-усулдук багыттагы иштерге жигердүү катышып, мамлекеттик тилдин өнүгүүсүнө өз салымдарын кошуп келишет. Алсак, Ош шаардык мэриясынын бекиткен графигине ылайык, атайын буйруктун негизинде Ош шаарындагы мамлекеттик, муниципалдык мекеме-ишканаларда мамлекеттик тил мыйзамынын аткарылышы текшерилди жана усулдук жардам көрсөтүлдү, иш кагаздарынын сабаттуу даярдалышы боюнча түшүндүрүү иштери жүргүзүлдү (Г.Мамадиева, Ж.Максутова, Н.Дамилова, Т.Аширова).

Ошондой эле окутуучулар кафедранын ар тараптан өнүгүүгө бет алган жакшы саамалыктарын, пландарын ишке ашырууга өз салымын кошуп, жигердүү иш-аракеттерин жумшап, тынымсыз эмгектенип келишет. Ошондой окутуучулардын бири Максутова Ж. илим күнүнө карата уюштурулган сынакта “Мыкты окуу курал – 2023” номинациясы боюнча ДИПЛОМ менен сыйланды. Диплом кыргыз тилин окутууга багытталган “Дидактикалык оюндар (авторлошу К. Джеенбаева)” окуу куралы үчүн ыйгарылды (09.11.2023).

Кафедранын окутуучулары студенттердин кеп ишмердүүлүктөрүн жогорулатуу максатында окуу, угуу, сүйлөө, жазуу тапшырмаларын иштөөнүн, анын сапатын жакшыртуу, тапшырмалардын жаңы формаларын өркүндөтүүнүн үстүндө, кафедранын окуу-усулдук багыттагы иштерин заман талабына ылайык өнүктүрүүнүн үстүндө тынымсыз эмгектенип келишет.

Окуу-усулдук иштер боюнча жооптуу доцент Караева Н.О.